《武昌遇郑苏龛追悼亡友林怡庵》
清代·周家禄

谢舅何甥并一时，逢君偏恨十年迟。尊前海错思珧柱，汉上秋山对鬓丝。

举世不为犹好句，九原可作剩哀词。北来旧对知谁在，日没黄垆冻酒卮。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。